ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการห้ามหยุดห้ามจอดรถทุกชนิด และกำหนดให้รถเดินได้ทางเดียวในถนนหรือซอยต่างๆในเขตกรุงเทพมหานครพ.ศ.๒๕๕๐[๑] ด้วยปรากฏว่าปริมาณรถที่ใช้ในถนนหรือซอยต่างๆในเขตกรุงเทพมหานคร มีอัตรามากขึ้นประกอบกับพื้นผิวการจราจรมีน้อยทำให้เกิดปัญหาการจราจรดังนั้น เพื่อความปลอดภัยและความสะดวกในการจราจร จึงจำเป็นต้องจัดระเบียบการจราจรในถนนหรือซอยต่างๆฉะนั้น อาศัยอำนาจตามความในมาตรา ๑๓๙ (๒) (๔)แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑ลงวันที่ ๑๔ สิงหาคม พ.ศ. ๒๕๔๑ แต่งตั้งผู้บัญชาการตำรวจนครบาลเป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ดังต่อไปนี้๑. ข้อบังคับนี้เรียกว่าข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามหยุดห้ามจอดรถและกำหนดให้รถเดินได้ทางเดียว ในถนนหรือซอยต่างๆในเขตกรุงเทพมหานคร พ.ศ. ๒๕๕๐๒. ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป๓. ห้ามหยุดห้ามจอดรถทุกชนิดและกำหนดให้รถเดินได้ทางเดียวตามเงื่อนไขในถนนหรือซอยต่างๆดังต่อไปนี้๓.๑ ซอยจตุโชติ ถนนสุขาภิบาล ๕จากปากซอยเข้าไปเป็นระยะ ๕๐ เมตร ห้ามหยุดห้ามจอดรถทุกชนิดตลอดเวลาทั้งสองฝั่ง๓.๒ ซอยรามอินทรา ๔๐ ถนนรามอินทราจากปากซอยด้านถนนรามอินทรา และจากปากซอยด้านถนนนวลจันทร์เข้าไปเป็นระยะ ๕๐ เมตรห้ามหยุดห้ามจอดรถทุกชนิดตลอดเวลาทั้งสองฝั่งต่อจากระยะดังกล่าว ห้ามจอดรถทุกชนิดตั้งแต่เวลา ๐๖.๐๐ น. - ๐๙.๐๐ น. และเวลา ๑๖.๐๐ น. - ๒๐.๐๐ น. นอกเวลาห้ามให้จอดสลับวันคู่ - วันคี่ ไปตลอดซอย๓.๓ ซอยภาวนา (ซอยลาดพร้าว ๔๑)จากปากซอยเข้าไปเป็นระยะ ๕๐ เมตร ห้ามหยุดห้ามจอดรถทุกชนิดตลอดเวลาทั้งสองฝั่งต่อจากระยะดังกล่าวจนถึงคลองลาดพร้าว ห้ามจอดรถทุกชนิด ตั้งแต่เวลา ๐๕.๐๐ น. -๒๐.๐๐ น.๓.๔ ถนนเลียบคลองภาษีเจริญฝั่งเหนือห้ามจอดรถทุกชนิดทั้งสองฝั่ง ตั้งแต่สะพานข้ามคลองทวีวัฒนาถึงแนวกำแพง บริษัทสหเอเซียโลหะภัณฑ์ จำกัด (ระยะทางประมาณ ๒๐๐ เมตร) ตั้งแต่เวลา ๐๗.๐๐ น. - ๐๙.๐๐น. และเวลา ๑๖.๐๐ น. - ๑๘.๐๐ น. เว้นวันหยุดราชการ๓.๕ ถนนเลียบคลองภาษีเจริญฝั่งใต้ห้ามจอดรถทุกชนิดทั้งสองฝั่ง ตั้งแต่แยกถนนเลียบคลองภาษีเจริญฝั่งใต้ถึงแยกถนนบางบอน ๕ ตั้งแต่เวลา ๐๗.๐๐ น. - ๐๙.๐๐ น. และเวลา ๑๕.๐๐ - ๑๘.๐๐น.เว้นวันหยุดราชการ๓.๖ ซอยพระราม ๒ ที่ ๘๒ ถนนพระราม ๒จากปากซอยเข้าไปเป็นระยะ ๕๐ เมตร ห้ามหยุดห้ามจอดรถทุกชนิดตลอดเวลาทั้งสองฝั่งต่อจากระยะดังกล่าวถึงสถานีรถไฟรางโพธิ์ ห้ามจอดรถทุกชนิดตั้งแต่เวลา ๐๖.๐๐ น. -๐๙.๐๐ น. และเวลา ๑๖.๐๐ น. - ๑๙.๐๐ น. นอกเวลาห้ามให้จอดสลับวันคู่ - วันคี่๓.๗ ซอยเพชรเกษม ๒๑ ถนนเพชรเกษมตั้งแต่ปากซอยเข้าไปถึงแยกที่ ๑ ห้ามจอดรถทุกชนิดตลอดเวลาทั้งสองฝั่ง๓.๘ ซอยเพชรเกษม ๔๐ ถนนเพชรเกษมตั้งแต่ปากซอยเข้าไปถึงเชิงสะพานข้ามคลองบางจากห้ามจอดรถทุกชนิดตลอดเวลาทั้งสองฝั่ง๓.๙ ซอยเพชรเกษม ๔๒ ถนนเพชรเกษมตั้งแต่ปากซอยเข้าไปถึงสามแยกเข้าโครงการท่าพระคอมเพล็กซ์ห้ามจอดรถทุกชนิดตลอดเวลาทั้งสองฝั่ง๓.๑๐ ซอยเพชรเกษม ๖๙ ถนนเพชรเกษมจากด้านถนนเพชรเกษมและจากด้านสะพานข้ามคลองภาษีเจริญเข้าไปเป็นระยะ ๕๐ เมตรห้ามจอดรถทุกชนิดตลอดเวลาทั้งสองฝั่ง ต่อจากระยะดังกล่าวฝั่งขาเข้าห้ามจอดรถทุกชนิดตั้งแต่เวลา ๐๖.๐๐ น. - ๑๐.๐๐ น. และเวลา ๑๕.๐๐ น. -๒๑.๐๐ น. ฝั่งขาออก (ฝั่งติดเลียบคลองทวีวัฒนา) ห้ามจอดรถทุกชนิดตลอดเวลาไปตลอดซอย๓.๑๑ ถนนรัชดา ๓๒ และ ๓๖ ถนนรัชดาจากปากซอยเข้าไปเป็นระยะ ๕๐ เมตรห้ามหยุดห้ามจอดรถทุกชนิดตลอดเวลาทั้งสองฝั่ง๓.๑๒ ซอยวิภาวดีรังสิต ๙ (เฉยพ่วง) ถนนวิภาวดีกำหนดให้รถเดินได้ทางเดียวโดยให้เข้าทางถนนพหลโยธินไปออกทางถนนวิภาวดีรังสิตตลอดเวลา๔. นับตั้งแต่วันที่ข้อบังคับนี้ใช้บังคับเป็นต้นไปให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้ประกาศณ วันที่ ๓ ธันวาคม พ.ศ. ๒๕๕๐พลตำรวจตรีจุตติ ธรรมมโนวานิชรองผู้บัญชาการปฏิบัติราชการแทนผู้บัญชาการกองบัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/ผู้จัดทำ๒๒มกราคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๒ ง/หน้า ๖๔/๓ มกราคม ๒๕๕๑